section_heading: Prvi svjetski rat
paragraph_text: Na početku Prvog svjetskog rata Soden je reaktiviran, te mu je dodijeljeno zapovjedništvo nad 26. pričuvnom divizijom. Navedena divizija nalazila se u sastavu 7. armije pod zapovjedništvom Josiasa von Heeringena, te je držala položaje u Alsaceu. Zapovijedajući 26. pričuvnom divizijom sudjeluje u Graničnim bitkama nakon čega je divizija premještena u sjevernu Francusku na bojište na rijeci Sommi. Divizija je gotovo nepromijenjeno iduće dvije godine držala položaje na navedenom dijelu bojišta, te je u ljeto 1916. sudjelovala u teškim borbama u Bitci na Sommi. U međuvremenu, Soden je u prosincu 1916. promaknut u čin generala pješaštva.